sinasabing puno ng pagbabala, pagputol ng mga liig, pagsalakay at iba pang mga pagmamatapang. sa bagay na itoy nangagkukurokuro at nagpapalapalagay ang mga nag aaral. ang mga unang balita ay tinanggap nila sa bantay pintuan, na tumanggap ng balita sa isang alila sa sto. tomas, at itoy sa isang capista naman nakabalita. sinasapantaha na nilang magkakaroon ng mga suspenso mga pagkapiit, at ibp., at itinuturo na ang mga mapaparusahan, na dili ibat ang mga nasa kapisanan. noon naalala ni basilio ang mga pangungusap ni simoun: sa araw na magagawang kayoy pawiin. hindi ninyo matatapos ang inyong pag aaral. mayroon kaya siyang nalalamang bagay? ang tanong sa sarili; tingnan natin kung sino ang lalong makapangyayari. at nang makapagbalik loob na, upang mabatid ang nararapat niyang gawin at maalam din naman ang ukol sa kaniyang licenciatura ay tinungo ni basilio ang universidad.